Suchinthana/ta-wikipedia huggingface dataset:
ராஜ விக்கிரமா

ராஜ விக்கிரமா (Raja Vikrama) 1950 ஆம் ஆண்டு வெளிவந்த இந்திய வரலாற்று நாடகத் திரைப்படமாகும். இப்படத்தை கெம்பராஜ் அர்ஸ் தயாரித்து இயக்கினார். இத்திரைப்படத்தில் கெம்பராஜ் அர்ஸ், என். எஸ். சுப்பையா, பி. ஜெயம்மா, எம். வி. ராஜம்மா ஆகியோர் நடித்தனர். இது தமிழ், கன்னட மொழிகளில் ஒரே நேரத்தில் படமாக்கப்பட்டது.

கதை 
சனீஸ்வரனின் அதிருப்திக்கு ஆளான அரசன் கெம்பராஜ், தன்வாழ்வில் பல சிக்கல்களை எதிர்கொள்கிறான். திருட்டுப் பழியின் காரணமாக தன் கால்களை இழக்கிறான். ஒரு நிலையில் சனிபகவானுடன் மோத முடியாது என்ற முடிவுக்கு வந்து தன் துன்பங்களில் இருந்து விடுபட சனிபகவானை வழிபடுகிறான். சனிபகவான் அரசனின் கோரிக்கையை ஏற்றாரா அரசன் தன் வாழ்வின் மகிழ்ச்சிகளை மீண்டும் அடைந்தானா என்பதே கதை.

நடிப்பு 

நடிகர்கள்
 மன்னன் விக்ரமனாக கெம்பராஜ் அர்ஸ்
 பங்காருவாக என். எஸ். சுப்பையா
 தளபதியாக ஸ்டண்ட் சோமு 
 கோமாளியாக சேதுராமன் 
 அரசரின் ஆலோசகராக சி. வி. வி. பந்துலு
 நல்ல மனிதராக கணபதி பட்
 சந்திரசேன மன்னராக மணி ஐயர்
 காலனாக ஜெயராம்

நடிகைகள்
 பிரபாவதியாக பி. ஜெயம்மா
 காமிணியாக ராஜம்மா 
 பதிமினியாக பண்டரிபாய் 
 பெண் கோமாளியாக அங்கமுத்து
 காமாட்சியாக சாரதாம்பாள்

தயாரிப்பு 
இப்படத்தை கெம்பராஜ் அர்ஸ் தயாரித்து, இயக்கி, நாயகனாக நடித்தார். படத்தில் ராஜம்மா, பி. ஜெயம்மா, தன் மனைவியான லலிதா உள்ளிட்ட மூன்று நாயகிகளைக் கொண்டு படமாக்கினார். ஆயிரம் அடி படமாக்கப்பட்ட நிலையில் லலிதாவின் குரல் சரியில்லை என விநியோகஸ்தர்கள் கூறியதால் தன் மனைவியான லலிதாவை படத்தில் இருந்து நீக்கி, அவருக்கு பதில் பண்டரிபாயை நடிக்கவைத்தார்.  ஏ. ராமையா என்பவரால் கோடம்பாக்கத்தில் உருவாக்கபட்ட முதல் படப்பிடிப்புத் தளமான ஸ்டார் கம்பைன்ஸ் ஸ்டுடியோவில் இந்தப் படம் உருவாக்கப்பட்டது.

பாடல் 
இப்படத்திற்கு சு. ராஜம் இசையமைத்தார். பாடல் வரிகளை ஏ. எம். நடராஜா கவி எழுதினார். பாடல்களை சு. ராஜம், காந்திமதி மற்றும் ஜிக்கி ஆகியோர் பாடினர். இப்படத்தில் இடம்பெற்ற "வரப்போற மாப்பிள்ளை முறுக்குவன் மீசைய" பாடல் பிரபலமானது. இந்தப் பாடலின் மெட்டானது படி பேஹ்ன் என்ற இந்தித் திரைப்படத்தில் இடம்பெற்ற பாடலின் மெட்டு ஆகும்.

வெளியீடு 
ராஜ விக்கிரமா 1950 நவம்பர் 29 அன்று வெளியானது.</ref> தமிழில் இப்படம் வரவேற்பை பெறவில்லை என்றாலும் கன்னடத்தில் வெற்றியை ஈட்டியது.

மேற்கோள்கள்

1950 தமிழ்த் திரைப்படங்கள்
இந்தியத் தமிழ்த் திரைப்படங்கள்
திகம்பர சாமியார்

திகம்பர சாமியார் (Thigambara Samiar) 1950 ஆம் ஆண்டு வெளியான ஒரு இந்தியத் தமிழ்த் திரைப்படமாகும். டி. ஆர். சுந்தரம் தயாரித்து, இயக்கி வெளிவந்த இத்திரைப்படத்தில்  எம். என். நம்பியார், டி. பாலசுப்பிரமணியம், பி. வி. நரசிம்ம பாரதி ஆகியோர் நடித்திருந்தனர்.

திரைக்கதை 
கும்பகோணத்தைச் சேர்ந்த நேர்மையற்ற ஒரு வழக்கறிஞரான சட்டநாதன் வடிவாம்பாள் என்ற பெண்ணைத் தன் உதவாக்கரைத் தம்பி மாசிலாமணிக்குத் திருமணம் செய்து வைக்க முயற்சி செய்கிறார். ஆனால் வடிவாம்பாள் கண்ணப்பன் என்ற அழகான இளைஞனை விரும்புகிறாள். திகம்பர சாமியார் எனத் தன்னைக் கூறிக்கொள்ளும் சாமியார் உடையணிந்த ஒருவன் வழக்கறிஞரின் திருகுதாளங்களை அம்பலப் படுத்த முயற்சி செய்கிறான். கதையில் பல திருப்பங்கள் வருகின்றன. அவன் பல தடவைகள் தன் உருவத்தை மாற்றிக் கொள்கிறான். இறுதியில் தான் எடுத்த முயற்சியில் வெற்றி பெறுகிறான்.
ஒருவரை 3, 4 நாட்கள் தூங்க விடாமற் செய்தால் தன் மனதில் ஒளித்து வைத்திருக்கும் இரகசியங்களை வெளியில் சொல்லிவிடுவான் என்ற கருத்து இந்தக் கதையில் வலியுறுத்தப்பட்டது. இதன் அடிப்படையில் வழக்கறிஞர் தூங்காமல் இருப்பதற்காக, திரைப்படத்தில் லலிதா, பத்மினி, குமாரி கமலா ஆகியோரின் நடனங்கள் இடம் பெற்றுள்ளன.

நடிகர்கள்

ஆண்
 எம். என். நம்பியார் - சொக்கலிங்கம் பிள்ளை / திகம்பர சாமியார்
 பி. வி. நரசிம்ம பாரதி - கண்ணப்பா
 டி. பாலசுப்பிரமணியம் - வக்கீல் சட்டநாதன் பிள்ளை
 டி. கே. ராமச்சந்திரன் - மாசிலாமணி
 வி. கே. ராமசாமி - வேலாயுத பிள்ளை
 வி. எம். ஏழுமலை - சுந்தரம் பிள்ளை
 எம். ஜி. சக்ரபாணி - பட்டாபிராமன்
 ஏ. கருணாநிதி - மாணிக்கம்
 எஸ். எஸ். சிவசூரியன் - நமச்சிவாயம் பிள்ளை
 திருப்பதிசாமி - சண்டமாருதம்
 மாஸ்டர் சுப்பையா - கிராமத்தான்
 எம். ஏ. கணபதி
 ஸ்ரீநிவாஸ் கோபாலன்
 மணி

பெண்
 எம். எஸ். திரௌபதி - வடிவாம்பாள்
 லட்சுமிபிரபா - அலங்காரம்
 சி. கே. சரஸ்வதி - அஞ்சலி
 பேபி லலிதா - சந்திரா
 கே. டி. தனலட்சுமி
 கே. ஜெயலட்சுமி
 கமலம்
 கண்ணம்மா
 சரஸ்வதி
நடனம்
 லலிதா-பத்மினி
 குமாரி கமலா

தயாரிப்புக் குழு
 இயக்குநர் = டி. ஆர். சுந்தரம்
 ஒளிப்பதிவு = ஜி. ஆர். நாதன்  டி. எஸ். கோட்னிஸ்
 ஒலிப்பதிவு = எஸ். பத்மநாபன் டி. எஸ். ராஜு
 நடனப்பயிற்சி = வழுவூர் பி. இராமையா பிள்ளை, மாதவன், ஆர். டி. கிருஷ்ணமூர்த்தி
 கலையகம் = மாடர்ன் தியேட்டர்ஸ், சேலம்

வரவேற்பு
பல்வேறு வேடங்களில் வரும் எம். என். நம்பியாரின் நடிப்புக்காகவும், பிரபலமான பாடல்களுக்காகவும் இத்திரைப்படம் நினைவில் நிறைந்திருக்கும் என திரைப்பட வரலாற்றாசிரியர் ராண்டார் கை எழுதியுள்ளார்.

பாடல்கள்
இத்திரைப்படத்துக்கு இசையமைத்தவர்கள்: ஜி. ராமநாதன், எஸ். எம். சுப்பையா நாயுடு ஆகியோர். பாடல்களை கா. மு. ஷெரீப், ஏ. மருதகாசி, கே. பி. காமாட்சிசுந்தரம், கண்ணதாசன், தஞ்சை ராமையாதாஸ் ஆகியோர் இயற்றினர். பின்னணி பாடியோர்:கே. வி. ஜானகி, யு. ஆர். சந்திரா, கே. பி. கோமளம், டி. ஆர். கஜலட்சுமி, பி. லீலா, மாஸ்டர் சுப்பையா ஆகியோர்.

மேற்கோள்கள் 

1950 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். என். நம்பியார் நடித்த திரைப்படங்கள்
ஜி. ராமநாதன் இசையமைத்த திரைப்படங்கள்
வி. கே. ராமசாமி நடித்த திரைப்படங்கள்
அண்ணி (1951 திரைப்படம்)

அண்ணி () (Anni (1951 film)) என்பது 1951 ஆம் ஆண்டு வெளிவந்த தமிழ்த் திரைப்படமாகும். கே. எஸ். பிரகாஷ் ராவ் இயக்கத்தில் வெளிவந்த இத்திரைப்படத்தில் மாஸ்டர் சேது, மாஸ்டர் சுதாகர்  மற்றும் பலரும் நடித்திருந்தனர். தீக்சா என்ற பெயரில் இத்திரைப்படம் தெலுங்கிலும் எடுக்கப்பட்டது.

அண்ணி திரைப்படத்திற்கு பெண்டியாலா நாகேசுவர ராவ் இசையமைத்துள்ளார். வசனத்தை எம். எசு. சுப்ரமணியம் எழுதியுள்ளார். படத்தின் நடனத்தை கடக் மேற்கொண்டார்

மேற்கோள்கள்

வெளி இணைப்புகள் 

1951 தமிழ்த் திரைப்படங்கள்
இந்தியத் தமிழ்த் திரைப்படங்கள்
கைதி (1951 திரைப்படம்)

கைதி 1951 ஆம் ஆண்டு வெளிவந்த தமிழ்த் திரைப்படமாகும். எஸ். பாலச்சந்தர் இயக்கத்தில் வெளிவந்த இத்திரைப்படத்தில் எஸ். பாலச்சந்தர், எஸ். ஏ. நடராஜன் மற்றும் பலரும் நடித்திருந்தனர்.

மேற்கோள்கள்

1951 தமிழ்த் திரைப்படங்கள்
இந்தியத் தமிழ்த் திரைப்படங்கள்
கலாவதி (திரைப்படம்)

கலாவதி 1951 ஆம் ஆண்டு வெளிவந்த தமிழ்த் திரைப்படமாகும். எல். எஸ். ராமச்சந்திரன் இயக்கத்தில் வெளிவந்த இத்திரைப்படத்தில் டி. எஸ். துரைராஜ், ஈ. ஆர். சகாதேவன் மற்றும் பலர் நடித்திருந்தனர். இலங்கையைச் சேர்ந்த டபிள்யூ. எம். எஸ். தம்பு இத்திரைப்படத்தைத் தயாரித்திருந்தார்.

பாடல்கள்
எம். எஸ். ஞானமணி இசையமைத்த பாடல்களை இயற்றியோர்: டி. கே. சுந்தர வாத்தியார், ஏ. எம். நடராஜ கவி, எம். எஸ். சுப்பிரமணியம் ஆகியோர்.

இத்திரைப்படத்தில் இடம்பெற்ற நமஸ்தே என்ற பாடல் 1950 களில் இலங்கை வானொலியின் ஆசிய சேவை தமிழ் ஒலிபரப்பில் தொடக்க இசையாக ஒலிபரப்பப்பட்டு வந்தது.

மேற்கோள்கள்

உசாத்துணை 
 

1951 தமிழ்த் திரைப்படங்கள்
இந்தியத் தமிழ்த் திரைப்படங்கள்
டி. எஸ். துரைராஜ் நடித்த திரைப்படங்கள்
மாயக்காரி

மாயக்காரி 1951 ஆம் ஆண்டு வெளிவந்த தமிழ்த் திரைப்படமாகும். ஸ்ரீதர் ராவ் இயக்கத்தில் வெளிவந்த இத்திரைப்படத்தில் ஏ. நாகேஸ்வர ராவ், சிவராவ் மற்றும் பலர் நடித்திருந்தனர்.

மேற்கோள்கள்

1951 தமிழ்த் திரைப்படங்கள்
இந்தியத் தமிழ்த் திரைப்படங்கள்
தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
1951 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
மாய மாலை

மாய மாலை 1951 ஆம் ஆண்டு வெளிவந்த தமிழ்த் திரைப்படமாகும். மீர்ஷவூர் ராஜா சாகீப் இயக்கத்தில் வெளிவந்த இத்திரைப்படத்தில் ஏ. நாகேஸ்வரா ராவ், எம். வி. மணி மற்றும் பலர் நடித்திருந்தனர்.

1951 தமிழ்த் திரைப்படங்கள்
இந்தியத் தமிழ்த் திரைப்படங்கள்
நிரபராதி (1951 திரைப்படம்)

நிரபராதி 1951 ஆம் ஆண்டு வெளிவந்த தமிழ்த் திரைப்படமாகும். எச். எம். ரெட்டி இயக்கத்தில் வெளிவந்த இத்திரைப்படத்தில் கே. பிரகாஷ் ராவ், அஞ்சலி தேவி மற்றும் பலரும் நடித்திருந்தனர்.

மேற்கோள்கள்

1951 தமிழ்த் திரைப்படங்கள்
இந்தியத் தமிழ்த் திரைப்படங்கள்
அஞ்சலிதேவி நடித்த திரைப்படங்கள்
பிச்சைக்காரி (திரைப்படம்)

பிச்சைக்காரி 1951 ஆம் ஆண்டு வெளிவந்த தமிழ்த் திரைப்படமாகும். கே. வேம்பு இயக்கத்தில் வெளிவந்த இத்திரைப்படத்தில் திக்குறிச்சி சுகுமாரன் நாயர், குஞ்சகுஞ்ஞா பாகவதர் மற்றும் பலர் நடித்திருந்தனர்.

மேற்கோள்கள்

1951 தமிழ்த் திரைப்படங்கள்
இந்தியத் தமிழ்த் திரைப்படங்கள்
மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
சர்வாதிகாரி (திரைப்படம்)

சர்வாதிகாரி என்பது 1951 ஆம் ஆண்டு வெளிவந்த இந்திய தமிழ்த் திரைப்படமாகும். டி. ஆர். சுந்தரம் இயக்கத்தில் வெளிவந்த இத்திரைப்படத்தில் எம். ஜி. ஆர், அஞ்சலிதேவி ஆகியோர் நாயகன் நாயகியாக நடித்தனர். நம்பியார் எதிர் நாயகனாக நடித்திருந்தார். இப்படம் நம்பியாரை மிகப்பெரிய நட்சத்திரமாக நிலை நிறுத்தியது.  ம.கோ.இராவுக்கு இது 25வது படம். இது சென்னை மற்றும் முக்கிய நகரங்களில் 100 நாட்களுக்கு மேல் ஓடியது. திருச்சியில் அதிகபட்சமாக 141 நாட்கள் ஓடியது. இத்திரைப்படத்தின் மூலம் டி. பி. முத்துலட்சுமி நகைச்சுவை நடிகையாகவும் துணை நடிகையாகவும் தன்னை நிலைநிறுத்திக் கொண்டார். இந்தப் படம் தி கேலண்ட் பிளேட் என்ற அமெரிக்கத் திரைப்படத்தை அடிப்படையாகக் கொண்டது. இப்படம் தெலுங்கிலும் இதே பெயரில் மொழிமாற்றம் செய்யப்பட்டது.

கதை 
மணிப்புரியின் அரசன் (புலிமூட்டை ராமஸ்வாமி) ஒரு கைப்பாவை. மன்னனை வீழ்தும் திட்டத்துடன் இருக்கிறார் அமைச்சர்  மகாவர்மன் (எம். என். நம்பியார்). அதற்கு முட்டுக்கட்டையாக தளபதி உக்ரசேனர் (நாகையா) மற்றும் அவரது மெய்க்காப்பாளரான பிரதாபன் (ம.கோ.இரா) உள்ளனர். இதனால் பிரதாபனை மயக்க மீனா தேவியை (அஞ்சலி தேவி) அமைச்சர் அனுப்புகிறார். ஆனால் மீனாதேவி பிரதாபனை உண்மையாகவே காதலிக்கிறாள். பல திருப்பங்களுக்குப் பிறகு, பிரதாபனுடனான ஒரு மோதலில் மகாவர்மன் அம்பலப்பட்டு வீழ்த்தப்படுகிறான். அதன் பிறகு உக்ரசேனர் முதல் சனாதிபதியாகவும், பிரதாபன் புதிய தளபதியாகவும் நியமிக்கப்படுகின்றனர். மணிப்புரி இராச்சியம் ஒரு குடியரசாக மாறுகிறது.

நடிப்பு 
படத்தின் தொடக்கத்தில் காட்டப்படும் பெயர்களுக்கு ஏற்ப நடிகர்கள் பெயர் குறிப்பிடபட்டுள்ளது.

நடிகர்கள்
 பிரதாபனாக ம. கோ. இராமச்சந்திரன் 
 உக்கிரசேனராக சித்தூர் வி. நாகையா 
 மகாவர்மனாக மா. நா. நம்பியார் 
 அரசனாக புலிமூட்டை இராமசாமி
 வைராக்கியனாக ஏ. கருணாநிதி 
 எஸ்.எம். திருப்பதிசாமி
 பலதேவாக வி. கே. ராமசாமி 
 எஸ். எஸ். சிவசூரியன்
 மோகனாக கே. கே. சௌந்தர் 
 எம். எம். ஏ. சின்னப்பா

நடிகைகள்
 மீனா தேவியாக அஞ்சலிதேவி 
 கற்பகமாக எம். சரோஜா 
 ஜெயலட்சுமி
 எஸ். ஆர். ஜானகி
 அங்கமுத்து
 பூஞ்சோலையாக முத்துலட்சுமி 
நடனம்
 குமாரி கமலா

தயாரிப்பு 
இப்படத்திற்கான உரையாடலை கோ. த. சண்முகசுந்தரம் எழுதுவதாக இருந்தது ஆனால் அவரின் அரசியல் பணிகள் காரணமாக எழுத முடியாததால் அவர் ஏ. வி. பி. ஆசைத்தம்பியை உரையாடல் எழுத பரிந்துரைத்தார்.  திரைக்கதையை எழுத்தாளரும் பத்திரிக்கையாளருமான கோ. த. சண்முகசுந்தரம் எழுதினார். படத்திற்கு முதலில் வீரவாள் என்று பெயரிடப்பட்டது. ஆனால் ம.கோ.இரா சர்வாதிகாரி என்ற பெயரை பரிந்துரைத்தார். அதை ஏற்று டி. ஆர் சுந்தரம் படத்தின் பெயரை மாற்றினார்.

பாடல் 
இப்படத்திற்கு எஸ். தட்சிணாமூர்த்தி இசையமைத்தார். பாடல் வரிகளை கா. மு. ஷெரீப், அ. மருதகாசி, கே. பி. காமாட்சி சுந்தரம் ஆகியோர் எழுத  திருச்சி லோகநாதன், டி. எம். சௌந்தரராஜன், எஸ். தட்சிணாமூர்த்தி, பி. ஏ. பெரியநாயகி, பி. லீலா ஆகிய பின்னணிப் பாடகர்கள் பாடினர்.

மேற்கோள்கள்

வெளி இணைப்புகள் 
 

1951 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். ஜி. ஆர். நடித்த திரைப்படங்கள்
எம். என். நம்பியார் நடித்த திரைப்படங்கள்
வி. கே. ராமசாமி நடித்த திரைப்படங்கள்
அஞ்சலிதேவி நடித்த திரைப்படங்கள்
சிங்காரி

சிங்காரி 1951 ஆம் ஆண்டு வெளிவந்த தமிழ்த் திரைப்படமாகும். டி. ஆர். ரகுநாத் இயக்கத்தில் வெளிவந்த இத்திரைப்படத்தில் டி. ஆர். ராமச்சந்திரன், கே. ஏ. தங்கவேலு மற்றும் பலரும் நடித்திருந்தனர்.

பாடல்கள்
பாலு பசும் பாலு (பாடியவர்: பி. ஏ. பெரியநாயகி, இயற்றியவர்: தஞ்சை ராமையாதாஸ், இசை: டி. ஏ. கல்யாணம், நடிப்பு: லலிதா)
சுத்தம் செய்யணும் (பாடியவர்: ஜிக்கி, இயற்றியவர்: கண்ணதாசன், இசை: டி. ஏ. கல்யாணம்)

மேற்கோள்கள்

1951 தமிழ்த் திரைப்படங்கள்
இந்தியத் தமிழ்த் திரைப்படங்கள்
எஸ். வி. வெங்கட்ராமன் இசையமைத்த திரைப்படங்கள்
டி. ஆர். இராமச்சந்திரன் நடித்த திரைப்படங்கள்
வி. கே. ராமசாமி நடித்த திரைப்படங்கள்
பத்மினி நடித்த திரைப்படங்கள்
கே. ஏ. தங்கவேலு நடித்த திரைப்படங்கள்
சௌதாமினி

சௌதாமினி 1951 ஆம் ஆண்டு வெளிவந்த தமிழ்த் திரைப்படமாகும். கே. பி. நாகபூசணம் இயக்கத்தில் வெளிவந்த இத்திரைப்படத்தில் எம். கே. ராதா, டி. ஆர். ராமச்சந்திரன், ப. கண்ணாம்பா, அக்கினேனி நாகேஸ்வர ராவ்  மற்றும் பலர் நடித்திருந்தனர்.

மேற்கோள்கள்

1951 தமிழ்த் திரைப்படங்கள்
இந்தியத் தமிழ்த் திரைப்படங்கள்
பிறட் ஒட்ச்

பிறட் ஒட்ச் (Brad Hodge, பி: டிசம்பர் 29, 1971 விக்டோரியா அவுஸ்திரேலியா) அவுஸ்திரேலியத் துடுப்பாட்ட வீரர் ஆவார். இவர் சிறப்பு மட்டையாளராக அவுஸ்திரேலிய அணியில் இடம் பிடித்துள்ளார். இவர் பொதுவாக அணியின் இடைநிலை மட்டையாளராக களமிறங்குவார். இவர் பகுதிநேர ஓவ்-சுழற்பந்து வீச்சாளாரும் ஆவார்.

மேற்கோள்கள்

ஆத்திரேலியத் துடுப்பாட்டக்காரர்கள்
லன்காசையர் துடுப்பாட்டக்காரர்கள்
டர்ஹாம் துடுப்பாட்டக்காரர்கள்
1974 பிறப்புகள்
வாழும் நபர்கள்
இசுட்டீவ் கிளார்க்

இசுட்டீவ் கிளார்க் (பிறப்பு: செப்டம்பர் 28, 1975 சிட்னி,நியூ சவுத் வேல்ஸ் அவுஸ்திரேலியா) அவுஸ்திரேலிய துடுப்பாட்ட வீரர் ஆவார். இவர் சிறப்பு பந்து வீச்சாளராக அவுஸ்திரேலிய அணியில் இடம் பிடித்துள்ளார். இவர் வேகப்பந்து வீச்சாளார் ஆவார்.

ஆத்திரேலியத் துடுப்பாட்டக்காரர்கள்
ஹாம்ப்சையர் துடுப்பாட்டக்காரர்கள்
மிடில்செக்ஸ் துடுப்பாட்டக்காரர்கள்
1975 பிறப்புகள்
வாழும் நபர்கள்
இசுதிரீ சாகசம்

இசுதிரீ சாகசம் (ஸ்திரீ சாகசம்) 1951 ஆம் ஆண்டு வெளிவந்த தமிழ்த் திரைப்படமாகும். வேதாந்தம் ராமைய்யா இயக்கத்தில் வெளிவந்த இத்திரைப்படத்தில் ஏ. நாகேஸ்வரராவ், ரெலங்கி மற்றும் பலரும் நடித்திருந்தனர்.

மேற்கோள்கள் 

1951 தமிழ்த் திரைப்படங்கள்
இந்தியத் தமிழ்த் திரைப்படங்கள்
அஞ்சலிதேவி நடித்த திரைப்படங்கள்
வனசுந்தரி

வனசுந்தரி (Vanasundari) 1951 ஆம் ஆண்டு வெளிவந்த தமிழ்த் திரைப்படமாகும்.  இளங்கோவன் எழுத்தில், டி. ஆர். ரகுநாத் இயக்கத்தில் வெளிவந்த இத்திரைப்படத்தில் பி. யு. சின்னப்பா, டி. எஸ். பாலையா மற்றும் பலரும் நடித்திருந்தனர்.

உசாத்துணை 
 வனசுந்தரி

1951 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். ஜி. சக்கரபாணி நடித்த திரைப்படங்கள்
டி. எஸ். பாலையா நடித்த திரைப்படங்கள்
டி. ஆர். ராஜகுமாரி நடித்த திரைப்படங்கள்
எஸ். வி. வெங்கட்ராமன் இசையமைத்த திரைப்படங்கள்
என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பி. யு. சின்னப்பா நடித்த திரைப்படங்கள்
ஆன்

ஆன் அல்லது கௌரவம் 1952 ஆம் ஆண்டு வெளியான ஓர் இந்திய மொழிமாற்றுத் தமிழ்த் திரைப்படமாகும். இந்தி மொழியிலிருந்து மொழிமாற்றம் செய்யப்பட்ட இத்திரைப்படத்தை மெஹபூப் கான் இயக்கியிருந்தார். பி. எஸ். ராமையா வசனம் எழுதினார். பாடல்களை கம்பதாசன் இயற்றியிருந்தார். டெக்னிக் வர்ணத்தில் வெளியான முதலாவது தமிழ்த் திரைப்படம் இதுவாகும். கேவா வர்ணத்தில் 16 மிமீ இல் தயாரிக்கப்பட்ட இத்திரைப்படம் பின்னர் டெக்னிக் வண்ணத்திற்கு மாற்றப்பட்டது. இத்திரைப்படத்தில் திலீப் குமார், பிரேம்நாத் நிம்மி ஆகியோர் நடித்திருந்தனர். இத்திரைப்படம் தமிழிலும் மொழிபெயர்ப்பு செய்யப்பட்டது.

மேற்கோள்கள் 

1952 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
இந்திய இந்தித் திரைப்படங்கள்
ஏழை உழவன்

ஏழை உழவன் 1952 ஆம் ஆண்டு வெளிவந்த தமிழ்த் திரைப்படமாகும். கே. பி. நாகபூசணம் இயக்கத்தில் வெளிவந்த இத்திரைப்படத்தில் ஸ்ரீ ராமமூர்த்தி, லிங்கமூர்த்தி மற்றும் பலரும் நடித்திருந்தனர்.

மேற்கோள்கள்

1952 தமிழ்த் திரைப்படங்கள்
இந்தியத் தமிழ்த் திரைப்படங்கள்
பி. கண்ணாம்பா நடித்த திரைப்படங்கள்
அஞ்சலிதேவி நடித்த திரைப்படங்கள்
அமரகவி

அமரகவி 1952 ஆம் ஆண்டு வெளிவந்த தமிழ்த் திரைப்படமாகும். எஃப். நாகூர் இயக்கத்தில் வெளிவந்த இத்திரைப்படத்தில் எம். கே. தியாகராஜ பாகவதர், என். எஸ். கிருஷ்ணன் மற்றும் பலரும் நடித்திருந்தனர்.

பாடல்கள்
திரைப்படத்துக்கு ஜி. ராமநாதன், டி. ஏ. கல்யாணம் ஆகியோர் இசையமைத்தார்கள். ஏ. மருதகாசி, சுரதா, கா. மு. ஷெரீப், பாபநாசம் சிவன், லட்சுமணதாஸ் ஆகியோர் பாடல்களை இயற்றினார்கள்.

மேற்கோள்கள்

வெளி இணைப்புகள்

1952 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். ஜி. சக்கரபாணி நடித்த திரைப்படங்கள்
எம். கே. தியாகராஜ பாகவதர் நடித்த திரைப்படங்கள்
என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
ஜி. ராமநாதன் இசையமைத்த திரைப்படங்கள்
என். எஸ். கிருஷ்ணன் நடித்துள்ள திரைப்படங்கள்
அம்மா (1952 திரைப்படம்)

அம்மா (Amma) 1952 ஆம் ஆண்டு வெளிவந்த தமிழ்த் திரைப்படமாகும். கே. வேம்பு இயக்கத்தில் வெளிவந்த இத்திரைப்படத்தில் திக்குறிசி சுகுமாரன், டி. எஸ். துரைராஜ் மற்றும் பலரும் நடித்திருந்தனர்.

நடிகர்கள் 
 திக்குறிசி சுகுமாரன் 
 எம். என். நம்பியார் 
 டி. எஸ். துரைராஜ் 
 பி. எம். தேவன்
 கோபாலன் நாயர்
 டி. எஸ். முத்தய்யா 
 சர்மா
 பி. எஸ். சரோஜா 
 லலிதா 
 ஆறன்முளா பொன்னம்மா 
 பி. சாந்தகுமாரி

பாடல்கள் 
தமிழ், மலையாளம் என இருமொழித் திரைப்படப் பாடல்களுக்கும் வி. தட்சிணாமூர்த்தி இசையமைத்தார்.

மேற்கோள்கள்

வெளி இணைப்புகள்

1952 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். என். நம்பியார் நடித்த திரைப்படங்கள்
அந்தமான் கைதி

அந்தமான் கைதி 1951 ஆம் ஆண்டு வெளிவந்த தமிழ்த் திரைப்படமாகும். வி. கிருஷ்ணன் இயக்கத்தில் வெளிவந்த இத்திரைப்படத்தில் எம். ஜி. ராமச்சந்திரன், திக்குறிச்சி சுகுமாறன் நாயர் மற்றும் பலரும் நடித்திருந்தனர்.

மேற்கோள்கள் 

1951 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். ஜி. ஆர். நடித்த திரைப்படங்கள்
டி. எஸ். பாலையா நடித்த திரைப்படங்கள்
பத்மினி நடித்த திரைப்படங்கள்
கே. சாரங்கபாணி நடித்த திரைப்படங்கள்
காதல் (1952 திரைப்படம்)

காதல் 1952 ஆம் ஆண்டு வெளிவந்த தமிழ்த் திரைப்படமாகும். பி. ராமகிருஷ்ண ராவ் இயக்கத்தில் வெளிவந்த இத்திரைப்படத்தில் ஏ. நாகேஸ்வர ராவ், முக்கமலா மற்றும் பலரும் நடித்திருந்தனர். தெலுங்கில் பிரேமா என்னும் பெயரில் ஒரே சமயத்தில் வெளிவந்தது.

மேற்கோள்கள்

1952 தமிழ்த் திரைப்படங்கள்
இந்தியத் தமிழ்த் திரைப்படங்கள்
பி. பானுமதி நடித்த திரைப்படங்கள்
கல்யாணம் பண்ணிப்பார்

கல்யாணம் பண்ணிப்பார் (Kalyanam Panni Paar) 1952 ஆம் ஆண்டு வெளிவந்த தமிழ் மற்றும் தெலுங்கு மொழிகளில் வெளியான நகைச்சுவைத் திரைப்படமாகும். இப்படத்தின் உரையாடல்களையும், பாடல்களையும் தஞ்சை இராமையாதாஸ் எழுதினார்.  கண்டசாலா இசையமைத்தார். எல். வி. பிரசாத் இயக்கத்தில் வெளிவந்த இத்திரைப்படத்தில் என். டி. ராமராவ், பத்மனாபன், சாவித்திரி மற்றும் பலரும் நடித்திருந்தனர். இப்படம் தெலுங்கில் பெல்லி சேசி சூடு என்று முதலில் வெளியானது.

மேற்கோள்கள் 

1952 தமிழ்த் திரைப்படங்கள்
இந்தியத் தமிழ்த் திரைப்படங்கள்
சாவித்திரி நடித்த திரைப்படங்கள்
1952 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
கல்யாணி (திரைப்படம்)

கல்யாணி 1952 ஆம் ஆண்டு வெளிவந்த தமிழ்த் திரைப்படமாகும். ஆசார்யா-மஸ்தான் இயக்கத்தில் வெளிவந்த இத்திரைப்படத்தில் நம்பியார், எம். ஜி. சக்கரபாணி மற்றும் பலர் நடித்திருந்தனர்.

உசாத்துணை

1952 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். ஜி. சக்கரபாணி நடித்த திரைப்படங்கள்
இந்திய நாடகத் திரைப்படங்கள்
ஜி. ராமநாதன் இசையமைத்த திரைப்படங்கள்
குமாரி (திரைப்படம்)

குமாரி 1952 ஆம் ஆண்டு வெளிவந்த தமிழ்த் திரைப்படமாகும். ஆர். பத்மநாபன் இயக்கத்தில் வெளிவந்த இத்திரைப்படத்தில் எம். ஜி. இராமச்சந்திரன், மாதுரிதேவி மற்றும் பலரும் நடித்திருந்தனர்.

மேற்கோள்கள் 

1952 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். ஜி. ஆர். நடித்த திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள்
மாணாவதி

மாணாவதி 1952 ஆம் ஆண்டு வெளிவந்த தமிழ்த் திரைப்படமாகும். சர்வோதயா பிலிம்ஸ் நிறுவனத்தினரால் வெளிவந்த இத்திரைப்படத்தில் முக்கமலா, மாதுரி தேவி மற்றும் பலர் நடித்திருந்தனர்.

மேற்கோள்கள்

1952 தமிழ்த் திரைப்படங்கள்
இந்தியத் தமிழ்த் திரைப்படங்கள்
மாப்பிள்ளை (1952 திரைப்படம்)

மாப்பிள்ளை 1952 ஆம் ஆண்டு வெளிவந்த இந்தியத் தமிழ்த் திரைப்படமாகும். டி. ஆர். ரகுநாத் இயக்கத்தில் வெளிவந்த இத்திரைப்படத்தில் டி. ஆர். ராமச்சந்திரன், பி. வி. நரசிம்ம பாரதி, வி. கே. ராமசாமி மற்றும் பலரும் நடித்திருந்தனர்.

மேற்கோள்கள் 

1952 தமிழ்த் திரைப்படங்கள்
இந்தியத் தமிழ்த் திரைப்படங்கள்
பி. எஸ். வீரப்பா நடித்த திரைப்படங்கள்
டி. ஆர். இராமச்சந்திரன் நடித்த திரைப்படங்கள்
டி. ஆர். பாப்பா இசையமைத்த திரைப்படங்கள்
எம். என். ராஜம் நடித்த திரைப்படங்கள்
வி. கே. ராமசாமி நடித்த திரைப்படங்கள்
மாய ரம்பை

மாய ரம்பை 1952 ஆம் ஆண்டு வெளிவந்த தமிழ்த் திரைப்படமாகும். டி. ஆர். சுந்தரம் இயக்கத்தில் வெளிவந்த இத்திரைப்படத்தில் கே. ரகுராமைய்யா, என். டி. ராமராவ் மற்றும் பலர் நடித்திருந்தனர்.

மேற்கோள்கள்

1952 தமிழ்த் திரைப்படங்கள்
இந்தியத் தமிழ்த் திரைப்படங்கள்
பணம் (திரைப்படம்)

இது திரைப்படத்தைப் பற்றியது. பணத்தைப் பற்றி அறிய பணம் பக்கத்தைப் பார்க்கவும்

பணம் (Panam) என்பது 1952 ஆம் ஆண்டு வெளிவந்த தமிழ்த் திரைப்படமாகும். என். எஸ். கிருஷ்ணன் இயக்கத்தில் வெளிவந்த இத்திரைப்படத்திற்கு மு. கருணாநிதி திரைக்கதை உரையாடலை எழுதினார். இதில் சிவாஜி கணேசன், பத்மினி, என். எஸ். கிருஷ்ணன், டி. ஏ. மதுரம், எஸ். எஸ். ராஜேந்திரன், வி. கே. ராமசாமி, பி. ஆர். பந்துலு ஆகியோர் நடித்திருந்தனர். பல படங்களில் இணைந்து நடித்த சிவாஜி கணேசன், பத்மினி ஆகியோர் இணைந்து நடித்த முதல் திரைப்படம் இதுவாகும்.

நடிப்பு 
படத்தின் தொடக்கத்தில் காட்டப்படும் பெயர்களின்படி குறிப்பிடப்பட்டுள்ளது

நடிகர்கள்
 உமாபதியாக சிவாஜி கணேசன் 
 துரையாக என். எஸ். கிருஷ்ணன் 
 பி. ஆர். பந்துலு as Kanthasamy
 எம். ஆர். சாமிநாதன்
 குருநாத பிள்ளையாக வி. கே. ராமசாமி 
 ஆய்வாளர் ஈசுவரனாக டி. கே. இராமச்சந்திரன் 
 சி. எஸ். பாண்டியன்
 சுந்தரமாக எஸ். எஸ். ராஜேந்திரன் 
 ஆடியபாதமாக கே. ஏ. தங்கவேலு 

நடிகைகள்
 ஜீவாவாக பத்மினி 
 நல்லம்மாவாக டி. ஏ. மதுரம் 
 வி. சுசீலா
 எஸ். டி. சுப்புலட்சுமி
 சந்திரா, தனம்
நடனம்
 கிரிஜா
 அம்புஜம்
 மோகனா

தயாரிப்பு 
இப்படத்தை மதராஸ் பிக்சர்ஸ் என்ற பதாகையின் கீழ் ஏ. எல் .சீனிவாசன் தயாரித்தார். இது அவரின் முதல் தயாரிப்பு ஆகும். இப்படத்தின் பாரதிதாசனின் ஒரே ஒரு பாடலைத் தவிர அனைத்துப் பாடல்களையும் ஏ. எல். சீனிவாசனின் சகோதரர் கண்ணதாசன் எழுதினார். இப்பட்டத்தில் சிவாஜியம் பத்மினியும் இணைந்து நடித்தனர் இது அவர்கள் இணைந்து நடித்த முதல் படமாகும். அதனிபிறகு இந்த இணை 60 படங்களுக்கு மேல் இணைந்து நடித்தது.  இது சிவாஜிகணேசனின் இரண்டாவது திரைப்படம். 'பராசக்தி' வெளியாகி 2 மாதங்களுக்குப் பின் இத்திரைப்படம் வெளியாகியது. பராசக்தியும், பணமும் ஒரே நேரத்தில் தயாராகி வந்தன. பராசக்தி வெளிவருவதில் கொஞ்சம் தாமதமாகியிருந்தால், சிவாஜியின் முதல் திரைப்படமாக பணம் அமைந்திருக்கும்.

பாடல்கள் 
அப்போது வளர்ந்து வரும் இசையமைப்பாளர்களாக இருந்த விஸ்வநாதன்-ராமமூர்த்தி இப்படத்திற்கு இசையமைத்தனர். அவர்கள் இணைந்து இசையமைத்த முதல் படம் இதுவாகும். இப்படத்தில் திமுக பற்றி பாடல் இருக்கவேண்டும் என்று படக்குழு விரும்பியது. ஆனால் தணிக்கைக் குழு அனுமதிக்காது என்பதால் திமுக என்று வருமாறு 'தினா முனா கானா' என்ற பாடலை கண்ணதாசன் எழுதினார். அதாவது திருக்குறள் முன்னணி கழகம் என்று பாடலில் வந்தது. அப்பாடலை என். எஸ். கிருஷ்ணன் பாடினார். பாடல் வரிகளை பாவேந்தர் பாரதிதாசன், கண்ணதாசன் ஆகியோர் எழுதினர். பாடல்களை என். எஸ். கிருஷ்ணன், டி. ஏ. மதுரம், சி. எஸ். பாண்டியன் மற்றும் பின்னணிப் பாடகர்கள் சி. எஸ். ஜெயராமன், ஜி. கே. வெங்கடேசு, எம். எல். வசந்தகுமாரி, டி. வி. ரத்தினம், ராதா ஜெயலட்சுமி ஆகியோர் பாடினர்.

மேற்கோள்கள்

வெளியிணைப்புகள் 
 பணம்(திரைப்படம்)

1952 தமிழ்த் திரைப்படங்கள்
இந்தியத் தமிழ்த் திரைப்படங்கள்
எஸ். எஸ். ராஜேந்திரன் நடித்த திரைப்படங்கள்
பத்மினி நடித்த திரைப்படங்கள்
சிவாஜி கணேசன் நடித்த திரைப்படங்கள்
விஸ்வநாதன் - இராமமூர்த்தி இசையமைத்த திரைப்படங்கள்
என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
மு. கருணாநிதி திரைக்கதை எழுதிய திரைப்படங்கள்
என். எஸ். கிருஷ்ணன் நடித்துள்ள திரைப்படங்கள்
வி. கே. ராமசாமி நடித்த திரைப்படங்கள்
பசியின் கொடுமை

பசியின் கொடுமை 1952 ஆம் ஆண்டு வெளிவந்த தமிழ்த் திரைப்படமாகும். மோகன் ராவ் இயக்கத்தில் வெளிவந்த இத்திரைப்படத்தில் பிரேம்நசீர், திக்குறிசி சுகுமாரன் மற்றும் பலர் நடித்திருந்தனர்.

மேற்கோள்கள்

1952 தமிழ்த் திரைப்படங்கள்
இந்தியத் தமிழ்த் திரைப்படங்கள்
பிரியசகி (1952 திரைப்படம்)

பிரியசகி 1952 ஆம் ஆண்டு வெளிவந்த ஒரு இந்திய, மொழிமாற்றுத் தமிழ்த் திரைப்படமாகும். ஆத்மசகி என்ற பெயரில் வெளியான மலையாளப்படம் தமிழுக்கு மொழிமாற்றம் செய்யப்பட்டது. ஜி. ஆர். ராவ் இயக்கத்தில் வெளிவந்த இத்திரைப்படத்தில் சத்தியம்,நம்பியார் மற்றும் பலர் நடித்திருந்தனர். வசனம், பாடல்களை கம்பதாசன் எழுதினார்.

மேற்கோள்கள் 

1952 தமிழ்த் திரைப்படங்கள்
இந்தியத் தமிழ்த் திரைப்படங்கள்
மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
புயல் (திரைப்படம்)

புயல் 1952 ஆம் ஆண்டு வெளிவந்த தமிழ்த் திரைப்படமாகும். ஜி. விஸ்வநாத் இயக்கத்தில் வெளிவந்த இத்திரைப்படத்தில் ஜி. எம். பஷீர்,ஏ. கே. மோகன் மற்றும் பலர் நடித்திருந்தனர்.

மேற்கோள்கள்

1952 தமிழ்த் திரைப்படங்கள்
இந்தியத் தமிழ்த் திரைப்படங்கள்
சியாமளா (திரைப்படம்)

சியாமளா 1952 ஆம் ஆண்டு வெளிவந்த தமிழ்த் திரைப்படமாகும். பி. ஏ. சுப்பராவ் இயக்கத்தில் வெளிவந்த இத்திரைப்படத்தில் எம். கே. தியாகராஜ பாகவதர், ரேவங்கி மற்றும் பலரும் நடித்திருந்தனர்.

"ராஜன் மகாராஜன் திருவெற்றியூர் மேவும் திருவாளர் தியாக ராஜன், மகாராஜன்" என்ற பாடல் மிகவும் பிரபலமான பாடல்.

மேற்கோள்கள்

1952 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். கே. தியாகராஜ பாகவதர் நடித்த திரைப்படங்கள்
வளையாபதி (திரைப்படம்)

வளையாபதி 1952 ஆம் ஆண்டு வெளிவந்த தமிழ்த் திரைப்படமாகும். டி. ஆர். சுந்தரம் இயக்கத்தில் வெளிவந்த இத்திரைப்படத்தில் முத்துகிருஷ்ணன், ஏ. கருணாநிதி மற்றும் பலர் நடித்திருந்தனர். இப்படத்துக்கு  பாரதிதாசன் திரைக்கதை, வசனம், பாடல்கள் எழுதினார்.

மேற்கோள்கள்

வெளியிணைப்புகள்
 Valayapathi (1952)

1952 தமிழ்த் திரைப்படங்கள்
இந்தியத் தமிழ்த் திரைப்படங்கள்
வேலைக்காரன் (1952 திரைப்படம்)

வேலைக்காரன் 1952 ஆம் ஆண்டு வெளிவந்த தமிழ்த் திரைப்படமாகும். பி. வி. கிருஷ்ணன் இயக்கத்தில் வெளிவந்த இத்திரைப்படத்தில் டி. ஆர். மகாலிங்கம், டி. எஸ். பாலையா மற்றும் பலரும் நடித்திருந்தனர்.

மேற்கோள்கள்

1952 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஆர். சுதர்சனம் இசையமைத்த திரைப்படங்கள்
வி. கே. ராமசாமி நடித்த திரைப்படங்கள்
கங்காவதார்

கங்காவதார் என்பது 1942 ஆம் ஆண்டு வெளிவந்த தமிழ் இந்துத் தொன்மவியல் திரைப்படமாகும். இப்படத்தை சி. கே. சச்சி என்று பிரபலமாக அறியப்பட்ட சி. கே. சதாசிவம் இயக்கினார். வெளிவந்த இத்திரைப்படமானது சென்னை சுந்தரம் சவுண்ட் ஸ்டுடியோவால் தயாரிக்கப்பட்டது. இத்திரைப்படத்தில் என். சி. வசந்தகோகிலம் நடித்தார்.

கதை 
கங்கை தேவி பூமிக்கு இறங்குவது தொடர்பான இந்து தொன்மவியில் கதையை அடிப்படையாகக் கொண்டு இப்படம் உருவாகப்பட்டது.

நடிப்பு 
தி இந்து நாளிதழில் வெளியான இப்படத்தின் படத்தின் விமர்சனக் கட்டுரையிலிருந்து இந்தப் பட்டியல் எடுக்கப்பட்டது.

நடிகர்கள்
பகீரதனாக – நாகர்கோவில் கே. மகாதேவன்
சிவனாக – சி. வி. வி. பந்துலு
பி. ஆர். பந்துலு
நாரதராக – பி. ஜி. வெங்கடேசன்
டி. பாலசுப்பிரமணியம்
எம். இலட்சுதணன்
ஆர். இராசகோபால்
காளி என். ரத்தினம்
டி. எஸ். துரைராஜ்
எம். ஆர். சுவாமிநாதன்

நடிகைகள்
 கங்கையாக – என். சி. வசந்தகோகிலம் 
பார்வதியாக – டி. எஸ். தமயந்தி
தேவ கன்னியாக –  வி. என். ஜானகி 
எஸ். கே. பத்மாதேவி
டி. வி. இலட்சுமி
சி. டி. ராஜகாந்தம்
பி. ஆர். மங்களம்
டி. வி. ஏ. பூரணி

தயாரிப்பு 
இந்தப் படத்தை சென்னை அடையாறு சுந்தரம் சவுண்ட் ஸ்டுடியோ தயாரித்துள்ளது.

பாடல் 
இந்தப் படத்தில் என். சி. வசந்தகோகிலம் பாடிய பாடல்களின் பட்டியல்.
 "பாங்கனச்சோலை அலங்காரம்"
 "கலைவாணி அருள் புரிவாய்"
 "ஆனந்தம் அளவில்லா மிக ஆனந்தம்"
 "இதுவென்ன வேதனை"
 "ஜய ஜய புவனபதே பாலய ஜய கருணாஜலதே"
 "ஆனந்த மாயா வானுலகிதே"
 "காவின் மனோகரக் காட்சியின் மான்பே"

வரவேற்பு 
திரைப்பட வரலாற்றாசிரியர் ராண்டார் கை 2012 இல் எழுதுகையில்,  "படம் முக்கியமாக அதன் இசை மற்றும் என். சி. வசந்தகோகிலத்தின் பாடல்களால் மிகவும் நன்றாக இருந்தது." என குறிப்பிட்டார்

மேற்கோள்கள் 

1942 தமிழ்த் திரைப்படங்கள்
இந்தியத் தமிழ்த் திரைப்படங்கள்
டி. எஸ். துரைராஜ் நடித்த திரைப்படங்கள்
மனமாளிகை

மனமாளிகை 1942 ஆம் ஆண்டு வெளிவந்த தமிழ்த் திரைப்படமாகும். டி. வி. சுவாமி இயக்கத்தில் வெளிவந்த இத்திரைப்படத்தில் பி. எஸ். ஸ்ரீநிவாசராவ், எஸ். ஆர். சாந்தோ மற்றும் பலர் நடித்திருந்தனர்.

மேற்கோள்கள்

1942 தமிழ்த் திரைப்படங்கள்
இந்தியத் தமிழ்த் திரைப்படங்கள்
சோகாமேளர் (திரைப்படம்)

சோகாமேளர் 1942 ஆம் ஆண்டு வெளிவந்த தமிழ்த் திரைப்படமாகும். சி. வி. ராமன் இயக்கத்தில் வெளிவந்த இத்திரைப்படத்தில் கொத்தமங்கலம் சீனு, எம். ஆர். ராதா மற்றும் பலர் நடித்திருந்தனர்.

கொத்தமங்கலம் சீனு (வி. எஸ். சிறிநிவாசன்) சோகாமேளராகப் பாடி நடித்திருந்தார். ஜி. சுந்தர பாகவதர் (இசையமைப்பாளர் ஜி. ராமநாதனின் சகோதரர்) திரைக்கதை, மற்றும் பாடல்களை எழுதியிருந்தார். அவரே இசையமைத்தும் இருந்தார்.

கதை

தாழ்த்தப்பட்ட சமூகத்தைச் சேர்ந்த சோகாமேளர் (கொத்தமங்கலம் சீனு) பண்டரிபுரத்தில் உள்ள கிருஷ்ணர் கோயிலுக்குள் செல்லுவதற்குத் தடை விதிக்கப்பட்டது. பழமைவாதிகளான பிராமணர்கள் (எம். ஆர். ராதா) அவரை உளரீதியாகப் பலவிதத்திலும் துன்புறுத்தினர். ஆனாலும், சோகாமேளரின் கடும் வழிபாட்டினால் இறைவன் பாண்டுரங்க விட்டலர்  அவர் முன் தோன்றினார். அத்துடன் அவரின் குடிசைக்கு நாள்தோறும் சென்று சோகாமேளர் பரிமாறிய உணவையும் உண்டார். இதனையறிந்த பழமைவாதிகள் சோகாமேளரைத் தாக்கினர். ஆனாலும் விட்டலர் கோயிலில் சில அதிசயங்கள் நிகழ்ந்து வருவதை அவர்கள் உணர்ந்தனர். சோகாமேளர் தாக்குதலுக்குள்ளக்கப்பட்ட அதே நாளில் சோகாமேளருக்கு ஏற்பட்டிருந்த உடற்காயம் போன்ற அதே காயம் கோயிலில் இருந்த சிலையிலும் ஏற்பட்டிருந்தது. தமது மடமையை உணர்ந்த கோயில் பூசாரிகளான அந்தணர்கள் சோகாமேளரிடம் மன்னிப்புக் கேட்டு, விட்டலர் கோயிலினுள் அவரை நுழைய அனுமதித்தனர்.

மேற்கோள்கள்

1942 தமிழ்த் திரைப்படங்கள்
இந்தியத் தமிழ்த் திரைப்படங்கள்
தமிழறியும் பெருமாள்

தமிழறியும் பெருமாள் 1942 ஆம் ஆண்டு வெளிவந்த தமிழ்த் திரைப்படமாகும். உமா பிக்சர்ஸ் நிறுவனத்தினரின் தயாரிப்பில் வெளிவந்த இத்திரைப்படத்தில் வி. ஏ. செல்லப்பா, எம். ஜி. ஆர் மற்றும் பலரும் நடித்திருந்தனர்.

கதைச்சுருக்கம் 
சமஸ்க்ருத கவிஞரும், நாடக ஆசிரியருமான காளிதாசனின் கதையை அடிப்டையாகக் கொண்டு எடுக்கப்பட்டத் திரைப்படமாகும்.

நடிகர்கள் 

 வி. ஏ. செல்லப்பா
 எம். ஆர். சந்தானலட்சுமி
 எம். ஜி. ஆர்
 ஆர். பாலசுப்ரமணியம்
 டி. எஸ். துரைராஜ்
 எம். எஸ். தேவசேனா
 எம். ஜி. சக்கரபாணி
 சி. டி. ராஜகாந்தம்
 டி. எஸ். ஜெயா
 குமாரி மங்களம்
 எஸ். யோகாம்பாள்
 கே. என். ராஜலக்ஷ்மி
 வி. நடராஜ்

இசை 
இப்படத்தின் பாடலாசிரியர் உடுமலை நாராயணகவி ஆவார். இசை அமைப்பாளரின் பெயர் இப்படத்தில் குறிப்பிடப்படவில்லை. சரஸ்வதி ஸ்டோர்ஸ் என்ற இசைக்குழு பாடல்களுக்கு இசை வாசித்தது. வி. ஏ. செல்லப்பா பாடிய "கல்வியை போல்" என்ற பாடல் பிரபலமான பாடலாகும்.

வரவேற்பு 
ஒளிப்பதிவும் ஒலிப்பதிவும் நன்றாக அமைந்திருந்தாலும், இப்படம் வணிகரீதியாக வெற்றிபெறவில்லை.

உசாத்துணை

வெளி-இணைப்புகள் 

 https://www.youtube.com/watch?v=1CLO-5VsMqk - "கல்வியை போல்" பாடல்

1942 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். ஜி. சக்கரபாணி நடித்த திரைப்படங்கள்
எம். ஜி. ஆர். நடித்த திரைப்படங்கள்
டி. எஸ். துரைராஜ் நடித்த திரைப்படங்கள்
அக்ஷயம்

அக்ஷயம் 1943 ஆம் ஆண்டு வெளிவந்த தமிழ்த் திரைப்படமாகும். பிலிம் லைப்ரரி நிறுவனத்தினரின் தயாரிப்பில் வெளிவந்தது இத்திரைப்படம்.

மேற்கோள்கள் 

1943 தமிழ்த் திரைப்படங்கள்
இந்தியத் தமிழ்த் திரைப்படங்கள்
தாசிப் பெண் (ஜோதிமலர்)

தாசிப்பெண், ஜோதிமலர் அல்லது தும்பை மகாத்மியம் என்ற மூன்று பெயர்களில் 1943 ஆம் ஆண்டில் வெளிவந்த தமிழ்த் திரைப்படம் ஆகும்.  இந்தத் திரைப்படத்தை எல்லிஸ் ஆர். டங்கன் இயக்கியிருந்தார். இதில் டி. ஆர். மகாலிங்கம், எம். ஜி. ஆர் மற்றும் பலரும் நடித்திருந்தனர்.

புவனேஸ்வரிப் பிச்சர்ஸ் தயாரித்திருந்தது. லலிதா வெங்கட்ராமன், எஸ். ராஜேஸ்வர ராவ் ஆகியோர் இப்படத்திற்கு இசையமைத்திருந்தனர்.

மேற்கோள்கள்

வெளி இணைப்புகள்
 

இந்தியத் தமிழ்த் திரைப்படங்கள்
இந்து தொன்மவியல் திரைப்படங்கள்
1943 தமிழ்த் திரைப்படங்கள்
எம். ஜி. ஆர். நடித்த திரைப்படங்கள்
குமார குலோத்துங்கன்

குமார குலோத்துங்கன் (Kumara Kulothungan) 1939 ஆம் ஆண்டு வெளிவந்த தமிழ்த் திரைப்படமாகும். டெக்கான் சினிடோன் திரைப்பட நிறுவனத்தினரின் தயாரிப்பில் வெளிவந்த இத்திரைப்படத்தில் சி. டி. கண்ணபிரான், ஜி. கோபால் மற்றும் பலரும் நடித்திருந்தனர். டி. ஆர். ராஜகுமாரி இத்திரைப்படத்தில் கதாநாயகியாக அறிமுகமானார். ஐ. இராஜாராவ் இத்திரைப்படத்தை இயக்கினார்.

மேற்கோள்கள்

1939 தமிழ்த் திரைப்படங்கள்
இந்தியத் தமிழ்த் திரைப்படங்கள்
டி. ஆர். ராஜகுமாரி நடித்த திரைப்படங்கள்
திவான் பகதூர் (திரைப்படம்)

திவான் பகதூர் 1943 ஆம் ஆண்டு வெளிவந்த தமிழ்த் திரைப்படமாகும். டி. ஆர். சுந்தரம் இயக்கத்தில் வெளிவந்த இத்திரைப்படத்தில் டி. ஆர். ராமச்சந்திரன், காளி என். ரத்தினம் மற்றும் பலரும் நடித்திருந்தனர். "என் உள்ளமதை கொள்ளை கொண்ட..."  என்ற நகைச்சுவைப் பாடல் பிரபலம்.

திரைக்கதை 
பிரித்தானிய இந்தியாவில் குடியேற்ற அரசாங்கத்தால் திவான் பகதூர் என்ற பட்டத்துடன் கௌரவிக்கப்பட்ட ரங்கநாத முதலியார் (கே. கே. பெருமாள்) என்ற ஒரு படிப்பறிவற்ற பணக்காரரைப் பற்றிய கதை. இப்படிப்பட்டவர்களை விமர்சிப்பவர் டி. ஆர். ராமச்சந்திரன். அப்படிப்பட்டவர்கள் கௌரவிக்கப்படுவதை எதிர்த்து அவர் ஆங்கிலத்தில் கூட்டங்களில் உரையாற்றுகிறார்.

நடிகர்கள் 
இப்பட்டியல் திவான் பகதூர் பாட்டுப்புத்தகத்தில் இருந்து எடுக்கப்பட்டது.

தயாரிப்பு 
படத்தை மாடர்ன் தியேட்டர்சு டி. ஆர். சுந்தரம் இயக்கித் தயாரித்திருந்தார். கதை, திரைக்கதை, வசனம் எழுதியவர் எம்.ஹரிதாஸ். டபிள்யூ. ஆர். சுப்பாராவ் ஒளிப்பதிவு செய்ய, டி. துரைராஜ் படத்தொகுப்பு செய்துள்ளார். ஒலிப்பதிவு செய்தவர் ஆர். ஜி. பிள்ளை. அமைப்புகளையும் வடிவமைப்பையும் ஏ. ஜே. டொமினிக், பி. பி. கிருஷ்ணன் ஆகியோர் செய்திருந்தனர். படத்தின் தலைப்புகளில் எந்த ஒரு இசையமைப்பாளரும் குறிப்பிடப்படவில்லை. டி. ஆர். ராமச்சந்திரன் ஆங்கில மொழியைக் கற்றதில்லை. ஆனால் அவரது பேச்சு, உச்சரிப்பு மற்றும் உச்சரிப்பு சரியாக இருந்தது. இங்கிலாந்தில் படித்த டி. ஆர். சுந்தரம், டி.ஆர்.ராமச்சந்திரனின் ஆங்கிலத்தில் பேசுவதைக் கண்டு வியந்தார். அவர் நடிகரின் நடிப்பைப் பாராட்டி, வெகுமதியும் வழங்கினார்.

பாடல்கள் 
டி. ஏ. கல்யாணம் இப்படத்திற்கு இசையமைத்திருந்தார். கே. வி. மகாதேவன் இசையமைப்பில் உதவியாளராகப் பணியாற்றினார். பாடல்களை எழுதியவர்: வேலுசாமி கவி. இப்பட்டியல் திவான் பகதூர் பாட்டுப்புத்தகத்தில் இருந்து எடுக்கப்பட்டது.

மேற்கோள்கள்

1943 தமிழ்த் திரைப்படங்கள்
இந்தியத் தமிழ்த் திரைப்படங்கள்
டி. ஆர். இராமச்சந்திரன் நடித்த திரைப்படங்கள்
ஹரிச்சந்திரா (1944 திரைப்படம்)

ஹரிச்சந்திரா 1944 ஆம் ஆண்டு வெளிவந்த தமிழ்த் திரைப்படமாகும். ஜெமினி ஸ்டூடியோவில் தயாரிக்கப்பட்டு கே. பி. நாகபூசணம் இயக்கத்தில் வெளிவந்த இத்திரைப்படத்தில் பி. யு. சின்னப்பா அரிச்சந்திரனாகவும், பி. கண்ணாம்பா சந்திரமதியாகவும் நடித்து வெளிவந்தது. எம்.ஜி.ராமச்சந்திரன், என்.எஸ்.கிருஷ்ணன் மற்றும் பலரும் இதில் நடித்திருந்தனர்.

பாத்திரங்கள்

பாடல்கள்
மொத்தம் 15 பாடல்கள் இப்படத்தில் இடம்பெற்றன.

 அகிலசர்வே சனெங்கள் ராஜனே பொய் பேசான் (குழுப் பாடல்)
 மாசிலாச் செல்வமே வாழ்க நீ (சந்திரமதி)
 மலர்மாரன் வாளியால் வாடுகின்றோம் (பாணப் பெண்கள்)
 நிராதரவானோம் பராத்பரநாதா நீ கண் பாராய் (சந்திரமதி)
 ஆண்பிள்ளைக் கீடோ - அடி அசடே (காலகண்டன், காலகண்டி)
 காசிநாதா கங்காதரா கருணை செய்வாய் (ஹரிச்சந்திரன், சந்திரமதி, லோகிதாசன்)
 சத்திய நீதி மாறா இம்மாதை வாங்குவாருண்டோ (ஹரிச்சந்திரன்)
 சின்னபய பேச்சைக் கேட்டு சீறி விழுகவேணாம் (வீரபாகு, செல்லி)
 எனையாளும் தயாநிதே ஈசா கருணா விலாசா (ஹரிச்சந்திரன்)
 இதுவே புண்ய பூமி (ஹரிச்சந்திரன்)
 நல்ல நேரமடா நாமும் விளையாடவே (லோகிதாசன்)
 பாலனிறந்த இடம் எது தானோ (சந்திரமதி)
 என்னாருயிரே கண்மணியே (சந்திரமதி)
 வாடா என் கண்ணின் மணியே (சந்திரமதி)
 மனமே வீணாய்த் தளராதே (பின்னணிப் பாடல்)

துணுக்குகள்
இத்திரைப்படம் வெளிவந்த அதே நேரத்தில் கன்னடத்தில் தயாரிக்கப்பட்ட "ஹரிச்சந்திரா" என்ற பெயரில் தயாரிக்கப்பட்ட திரைப்படம் 1943ல் தமிழில் மொழிமாற்றம் செய்யப்பட்டு வெளிவந்திருந்தது. இத்திரைப்படமே முதன் முதலில் தென்னிந்தியாவில் மொழிமாற்றம் செய்யப்பட்டு வெளிவந்த முதலாவது திரைப்படம் ஆகும்.

மேற்கோள்கள் 

 

1944 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். ஜி. ஆர். நடித்த திரைப்படங்கள்
எஸ். வி. வெங்கட்ராமன் இசையமைத்த திரைப்படங்கள்
என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பி. கண்ணாம்பா நடித்த திரைப்படங்கள்
பி. யு. சின்னப்பா நடித்த திரைப்படங்கள்
ஹரிதாஸ் (1944 திரைப்படம்)

ஹரிதாஸ் 1944 ஆம் ஆண்டு வெளிவந்த தமிழ்த் திரைப்படமாகும். இளங்கோவன் உரையாடல் எழுத, சுந்தர ராவ் நட்கர்ணி இயக்கத்தில் வெளிவந்த இத்திரைப்படத்தில் எம். கே. தியாகராஜ பாகவதர், என். எஸ். கிருஷ்ணன் மற்றும் பலரும் நடித்திருந்தனர். இப்படம் 10 லட்சம் ரூபாய் வசூலித்து சாதனை படைத்தது.

1944ம் ஆண்டு தீபாவளி அன்று (16 அக்டோபர்) சென்னை சன் தியேட்டர்சில் திரையிடப்பட்ட இப்படம் அதே திரையரங்கில் 784 நாட்கள் தொடர்ந்து ஓடி சாதனை படைத்தது. 1946 தீபாவளி நாள் (22 நவம்பர்) வரை தொடர்ந்து ஓடியது. பிற திரையரங்குகளையும் சேர்த்து மொத்தம் 133 வாரங்கள் ஓடியது.

ஐபிஎன் லைவ் தனது எல்லாக் காலத்திற்குமான 100 சிறந்த இந்தியத் திரைப்படங்களின் பட்டியலில் 'ஹரிதாசையும்' சேர்த்தது. கலையகத் தொழிநுட்பவியலாளர்களால் கையால் வண்ணம் தீட்டப்பட்ட ஒரே ஒரு காட்சி தவிர ஏனையவை கருப்பு-வெள்ளைப் படமாக இது முதலில் வெளியிடப்பட்டது. 1946-இல் முழு வண்ணத்துடன் மீண்டும் வெளியிடப்பட்டது. லட்சுமிகாந்தன் கொலை வழக்கின் காரணமாக இரண்டு ஆண்டு சிறைவாசத்திற்கு முன் வெளிவந்த தியாகராஜ பாகவதரின் கடைசிப் படம் இதுவாகும்.

திரைக்கதை

அரிதாஸ் (எம். கே. தியாகராஜ பாகவதர்) கம்மாளர் (பொற்கொல்லர்) குலத்தில் பிறந்த தெய்வபக்தி கொண்ட ஒரு செல்வந்தரின் மகன். தாய்தந்தையருக்கு அடங்காமல் மனைவி லட்சுமியின் (என். சி. வசந்தகோகிலம்) சொல்லுக்கு இணங்கி நடப்பவன் போல நடித்துக் கொண்டு, பிற பெண்களுடன் திரிந்து கொண்டிருந்தான். ஒரு நாள் நண்பன் ரங்கனின் (எஸ். ஆர். கிருஷ்ணய்யங்கார்) உதவியுடன் ரம்பா (டி. ஆர். ராஜகுமாரி) என்ற நடன மங்கையை சந்தித்து, வீட்டில் தாய் தந்தையர் இல்லாத நேரத்தில் அவளையும் அவளது குழுவினரையும் வீட்டிற்கு அழைத்து வந்து வெகு விமரிசையாக நடனமாட வைத்தான். மனைவி லட்சுமிக்கு ரம்பா தாசி எனத் தெரிந்து, அவளுடன் வாக்குவாதம் செய்து வெளியே துரத்துகிறாள். இதனால் அவமானமடைந்த ரம்பா தனது துட்ட நண்பர்கள் மூலம் லட்சுமியை ஒரு மரத்தில் கட்டி அடிக்க வைக்கிறாள். அவள் அரியின் தகப்பனாரால் காப்பாற்றப்படுகிறாள். துட்டர்கள் அரிதாசிடம் அவருடைய தந்தைதான் இச்சம்பவத்திற்குக் காரணம் எனச் சொல்ல, அரிதாசும் அவனது பெற்றோர்களை வீட்டைவிட்டு விரட்டுகிறான்.

ரம்பையுடனான நட்பு நாளுக்கு நாள் அதிகரித்து, அரிதாஸ் குடிப்பழக்கம், சூதாட்டம் போன்றவற்றில் ஈடுபட்டு தனது செல்வம் அனைத்தையும்  இழந்து தனது வீட்டை ரம்பைக்கு எழுதிக் கொடுக்கிறான். ரம்பா அரிதாசையும், லட்சுமியையும் வீட்டை விட்டுத் துரத்துகிறாள். இருவரும் காட்டில் தூங்குகையில், அரிதாசுக்கு நித்திரை தெளிந்தபோது, அழகான மூன்று பெண்களைக் கண்டு விசாரிக்க, அவர்கள் கங்கா, யமுனா, சரசுவதி என்றும் நாள்தோறும் மகாமுனிவரைக் (பி. பி. ரெங்காச்சாரி) கண்டு அவரது ஆசீர்வாதத்தைப் பெற்று வருவதாகவும் அவருடைய மகிமையையும் சொல்கிறார்கள். அரிதாஸ் மகாமுனிவரைக் கண்டு கோபித்து அவரை உதைக்க வர முனிவர் அவனது கால்களைத் துண்டிக்கச் செய்கிறார். அரிதாசுத் தனது தவறுகளை உணர்ந்து மன்னிப்புக் கேட்கிறான். முனிவரின் உபதேசத்தால், தாய்ந்தந்தையரே தெய்வமென அறிந்து அவர்களைச் சந்தித்து இழந்த கால்களையும் பெறுகிறான்.

நடிப்பு

பாடல்கள்
இத்திரைப்படத்தில் 20 பாடல்கள் இடம்பெற்றிருந்தன. பாபநாசம் சிவன் பாடல்களை இயற்ற, ஜி. ராமநாதன் இசையமைத்திருந்தார்..

மேற்கோள்கள்

வெளி இணைப்புகள்
இந்த படத்தின் சாதனையை எந்த படமும் முறியடிக்கவில்லை, திருமலை மூர்த்தி, எஸ்பிஎஸ், அக்டோபர் 22, 2014

1944 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். கே. தியாகராஜ பாகவதர் நடித்த திரைப்படங்கள்
டி. ஆர். ராஜகுமாரி நடித்த திரைப்படங்கள்
ஜி. ராமநாதன் இசையமைத்த திரைப்படங்கள்
என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
தாசி அபரஞ்சி

தாசி அபரஞ்சி 1944 ஆம் ஆண்டு வெளிவந்த தமிழ்த் திரைப்படமாகும். ஜெமினி ஸ்டூடியோ நிறுவனத்தினரால் வெளியிடப்பெற்ற இத்திரைப்படத்தில் கொத்தமங்கலம் சீனு, எம். கே. ராதா, புஷ்பவல்லி மற்றும் பலரும் நடித்திருந்தனர். இப்படத்தில் நடித்து, கதை, உரையாடல்,பாடல்கள் போன்றவற்றை எழுதியதுடன் துணை இயக்குநராகவும் கொத்தமங்கலம் சுப்பு பணியாற்றினார்.

கதைச்சுருக்கம் 
மகதபுரி என்னும் ஊரில் அபரஞ்சி என்ற ஒரு தாசி இருந்தாள். அகங்காரம் மிக்கவளான அந்த தாசி யாராவது தன்னைப்பற்றி பேசினாலோ, நினைத்தாலோ ஆயிரம் பொன்னை அபராதமாக வசூலித்து விடுவாள். மகதபுரியில் உள்ள கோயிலில் ஒரு ஏழைப் பூசாரி (கொத்தமங்கலம் சுப்பு) இருந்தார். அவர் இந்த அபரஞ்சி மீது பெரும் மோகம் கொண்டிருந்தார். அவளை அடைய விரும்பிய பூசாரி,  சர்க்கரைப் பொங்கலில் வசிய மருந்தைக் கலந்து, இந்தப் பிரசாதத்தை அபரஞ்சியிடம் கொடுக்குமாறு அவளின் வேலைக்காரியான சிங்காரியிடம் (எம். எஸ். சுந்தரிபாய்) கொடுத்தனுப்புகிறார். ஆனால் சர்க்கரைப் பொங்கலை அபரஞ்சியிடம் கொடுக்காத சிங்காரி அதைத் தானே சாப்பிட்டு எஞ்சியதை தனது ஆட்டுக்கு ஊட்டிவிடுகிறாள். வசிய மருந்தை சாப்பிட்ட சிங்காரி பிரேமை பிரேமை என்றும் ஆட்டுக்குட்டி மே மே என்றும் பூசாரியைத் தேடி ஒடுகின்றனர் இவ்வாறு கதை செல்கிறது.

மேற்கோள்கள் 

1944 தமிழ்த் திரைப்படங்கள்
இந்தியத் தமிழ்த் திரைப்படங்கள்
சுந்தரிபாய் நடித்த திரைப்படங்கள்
சாலிவாகனன் (திரைப்படம்)

சாலிவாகனன் (Saalivaahanan) 1945 ஆம் ஆண்டு வெளிவந்த தமிழ்த் திரைப்படமாகும். பி. என். ராவ் இயக்கத்தில் வெளிவந்த இத்திரைப்படத்தில் ரஞ்சன், கே. எல். வி. வசந்தா, எம். ஜி. ஆர் மற்றும் பலரும் நடித்திருந்தனர். இப்படத்தில் எம். ஜி. ஆர் (ராமச்சந்தர்) வில்லனாக நடித்துள்ளார்.

நடிகர்கள் 

 ரஞ்சன்
 ம. கோ. இராமச்சந்திரன்
 கே. எல். வி. வசந்தா
 எம். ஆர். சந்தானலட்சுமி
 டி. எஸ். பாலையா
 என். எஸ். கிருஷ்ணன்
 டி. ஏ. மதுரம்
 நாகர்கோவில் கே. மகாதேவன்

வரவேற்பு 
சாலிவாகனன் திரைப்படம் வணிகரீதியாக தோல்வியடைந்ததால், படத்தின் தயாரிப்பாளர்கள் பெருத்த நட்டம் அடைந்தனர். என். எஸ். கே.-டி. ஏ. எம். நகைச்சுவசைக்காட்சிகளும், படத்தில் உள்ள ஒரு வண்ண காட்சியும் பார்வைக்யாளர்களின் நினைவில் நின்றவைகளாகும்.

மேற்கோள்கள் 

1944 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். ஜி. ஆர். நடித்த திரைப்படங்கள்
என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
டி. ஆர். ராஜகுமாரி நடித்த திரைப்படங்கள்
டி. எஸ். பாலையா நடித்த திரைப்படங்கள்
தயாளன் (திரைப்படம்)

தயாளன் 1941 ஆம் ஆண்டு வெளிவந்த தமிழ்த் திரைப்படமாகும். டி. ஆர். சுந்தரம் தயாரித்த இப்படத்தை ஏ. மித்ர தாஸ் இயக்கினார்.  இத்திரைப்படத்தில் பி. யு. சின்னப்பா, டி. ஆர். மகாலிங்கம், கே.வி.ஜெயகௌரி மற்றும் பலர் நடித்திருந்தனர்.

கதை 
மன்னர் அற்புதவர்மனுக்கு இறந்த முதல் மனைவியிடமிருந்து தயாளன் என்றும், இரண்டாவது மனைவியிடமிருந்து பரதன் என்றும் இரண்டு மகன்கள் உள்ளனர். பத்மாவதி என்ற இளம்பெண்ணையும் வளர்த்து வருகிறார். தயாளன் பத்மாவதியின் மீது காதல் கொள்கிறான். துன்மதி என்னும் வேலைக்காரன் ஒருவன், மன்னரின் மனதில் நஞ்சூட்டி தலைமையமைச்சனாகிறான். அவனது மகன் பிரதாபன் தந்தையுடன் சதி செய்து நாட்டைக் கைப்பற்றத் திட்டமிடுகிறான். தயாளன் அரசரைக் கொன்று இராசியத்தைக் கைப்பற்ற முயற்சிக்கிறான் என்று துன்மதி மன்னரை நம்ப வைக்கிறான். இதனால் அரசன் தன் மகனுக்கு மரண தண்டனை விதிக்கிறார். தயாளன் தன் நண்பர்களின் உதவியுடன் சிறையிலிருந்து தப்பிக்கிறான். பல திருப்பங்களுக்குப் பிறகு, தலைமையமைச்சர் மற்றும் அவனது மகனின் சதியை தயாளன் அம்பளப்படுத்துகிறான். அரசன் தன் முட்டாள்தனத்தை உணர்கிறார். இறுதியில் துன்மதியும் பிரதாபனும் கொல்லப்படுகிகின்றனர். தயாளன் பத்மாவதியை மணந்து அரசனாக முடிசூடுகிறான்.

நடிப்பு 
இந்தப் பட்டியல் படத்தின் பாடல் புத்தகத்திலிருந்து தொகுக்கப்பட்டுள்ளது.

நடிகர்கள்
தயாளனாக பி. யு. சின்னப்பா 
பரதனாக டி. ஆர். மகாலிங்கம் 
சடையனாக காளி என். ரத்தினம் 
சன்னியாசியாக பி.ஜி. வெங்கடேசன்
துன்மதியாக கே. கே. பெருமாள்
சொக்குவாக எஸ். எஸ். கொக்கோ (இயற்பெயர்: பசுபுலேட்டி ஸ்ரீநிவாசுலு நாயுடு) 
மன்னர் அற்புதவர்மனாக டி. எம். இராமசாமி
பிராதபாக ஈ. ஆர். சகாதேவன் 
கிருபாகராக பி. பீ. இராமலிங்கம்
வெங்கனாக வி. எம். ஏழுமலை 
மாதவனாக என். வி. கிருஷ்ணன்

நடிகைகள்
பத்மாவதியாக கே. வி. ஜெயகௌரி
சிலம்புவாக பி. எஸ். ஞானம்
அலமுவாக சி. டி. ராஜகாந்தம் 
அரசி மனோரமாவாக எஸ். எஸ். பாக்கிய லட்சுமி
கனகாவாக ரமணி
ஏழைப் சிறுமியாக பேபி ஜெயலட்சுமி
நடனம்
குல்கர்னி மற்றும் குழுவினர், ரோகினி, தனம், பாலா, உஷா.

தயாரிப்பு 
இப்படத்தை டி. ஆர். சுந்தரம் தனது சொந்த நிறுவனமான மாடர்ன் தியேட்டர்ஸ் மூலம் தயாரித்தார். ஏ. மித்ர தாஸ் இயக்கினார். எட்டையபுரம் 'இளையராஜா' காசி விஸ்வநாத பாண்டியன் கதை எழுத. குப்புசாமி கவி உரையாடல் எழுதினார். நடன இயக்குநர் குல்கர்னி தன் குழுவினருடன் நடனத்தை அமைத்தார்.

பாடல் 
இப்படத்தில் இடம்பெற்ற ஏறக்குறைய அனைத்து பாடல்களுக்கும் இந்தி மற்றும் பெங்காலி பாடல்களின் மெட்டுகளைத் தழுவிப்  பயன்படுத்தபட்டன. எல்லாப் பாடல்களும் பாட்டுப் புத்தகத்தில் குறிப்பிடப்பட்டுள்ளது. உள்ளமே கவர்ந்து எழுகிறது என்ற ஒரு பாடல் உள்ளது, இது ஆதி தாளத்தில் சாயதரஞ்சனி  கருநாடக இராகத்தில் பி. யு. சின்னப்பா பாடியது. இதற்கு எந்த இசை அமைப்பாளர் இசையமைத்தார் என்பது குறிப்பிடப்படவில்லை. பாடல் வரிகளை மகாராஜா வாத்தியார் எழுதியுள்ளார்.

பாடல் பட்டியல்

வரவேற்பு 
இப்படம் குறித்து 2014 இல் ராண்டார் கை எழுதுகையில், படம் வணிக ரீதியாக சராசரி வெற்றி மட்டுமே பெற்றது என்று கூறினார். “சின்னப்பா, பெருமாள் ஆகியோரின் நடிப்பும், மெல்லிசை, சிறப்பான நடனமும் இந்தப் படத்தில் நினைவில் நிற்கிறது” என்றார்.

மேற்கோள்கள் 

1941 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய சாகச திரைப்படங்கள்
பி. யு. சின்னப்பா நடித்த திரைப்படங்கள்
கோதையின் காதல்

கோதையின் காதல் 1941 ஆம் ஆண்டு வெளிவந்த தமிழ்த் திரைப்படமாகும். ஆர். பிரகாஷ் இயக்கத்தில் வெளிவந்த இத்திரைப்படத்தில் சுந்தரமூர்த்தி ஓதுவார், கே. ஆர். சாரதாம்பாள் மற்றும் பலர் நடித்திருந்தனர்.

மேற்கோள்கள்

1941 தமிழ்த் திரைப்படங்கள்
இந்தியத் தமிழ்த் திரைப்படங்கள்
மானசதேவி (திரைப்படம்)

மானச தேவி 1941 ஆம் ஆண்டு வெளிவந்த தமிழ்த் திரைப்படமாகும். மெட்ராஸ் பிலிம்ஸ் நிறுவனத்தினரின் தயாரிப்பில் வெளிவந்த இத்திரைப்படத்தில் ஏ. கே. பாவலர், கே. நடராஜன் மற்றும் பலர் நடித்திருந்தனர்.

மேற்கோள்கள்

1941 தமிழ்த் திரைப்படங்கள்
இந்தியத் தமிழ்த் திரைப்படங்கள்
ராஜாகோபிசந்

ராஜா கோபிசந்த் 1941 ஆம் ஆண்டு வெளிவந்த தமிழ்த் திரைப்படமாகும். ஜோதி பிலிம்ஸ் நிறுவனத்தினரின் தயாரிப்பில் வெளிவந்த இத்திரைப்படத்தில் எம். கே. ராதா மற்றும் பலர் நடித்திருந்தனர்.

மேற்கோள்கள்

1941 தமிழ்த் திரைப்படங்கள்
இந்தியத் தமிழ்த் திரைப்படங்கள்
ரிஷ்யசிருங்கர் (திரைப்படம்)

ரிஷ்யசிருங்கர் 1941 ஆம் ஆண்டு வெளிவந்த தமிழ்த் திரைப்படமாகும். எஸ். சௌந்தர்ராஜன் இயக்கத்தில் வெளிவந்த இத்திரைப்படத்தில் ரஞ்சன், எஸ். பாலச்சந்தர் மற்றும் பலரும் நடித்திருந்தனர். நியூடோன் ஸ்டூடியோவில் தயாரிக்கப்பட்ட இப்படப் பாடல்களை இயற்றியவர் பாபனாசம் ராஜகோபால் ஐயர்.

பாத்திரங்கள்
ரிஷ்யசிருங்கர் திரைப்படத்தில் நடிததவர்களும், அவர்கள் ஏற்றுக் கொண்ட பாத்திரங்களும்:

பாடல்கள்
இத்திரைப்படத்தில் வரும் பாடல்களை இயற்றியவர் பாபனாசம் ராஜகோபால் ஐயர்.
 புண்ய ஸ்வரூபனே வா (ஊர்வசி)
 சுப்ரஜோதி சூரியனிதோ (பால சிருங்கன், மாண்டு ராகம்)
 என்னருமை மானே உன்னுடனே நானே (பால சிருங்கன், பிலாவல் ராகம்)
 பாபாபகாரி துரிதாரி தரங்கதாரி (பாலசிருங்கன், பீம்ப்ளாஸ் ராகம்)
 இதுவுமென் புண்ணியமே (பாலசிருங்கன், திலாங் ராகம்)
 அந்த நாள் முதலாக (மாயா, வள்ளிக்கணவன் பேரை.. மெட்டு, செஞ்சுருட்டி ராகம்)
 நேற்றந்தி நேரத்திலே நீராடும் கரைதனிலே (குழுவினர், உசேனி ராகம்)
 ஆனந்தமே உன் காட்சி (மாயா, பைரவி ராகம்)
 பூமியினிற் பூவையராய் பிறந்ததனால் பலனேதே (மாயா)
 நானே பாக்கியவதி (மாயா, காபி ராகம்)
 இங்கு நாரணரூபமே நாமுமாகும் (ரிஷ்யர்-மாயா, மாண்டு ராகம்)
 யோகிகளே நீர் யாதிது செய்வீர் (ரிஷ்யர்-மாயா, யமுனா கல்யாணி)

மேற்கோள்கள்

உசாத்துணை
Rishyashringar (1941)  - 

1941 தமிழ்த் திரைப்படங்கள்
இந்தியத் தமிழ்த் திரைப்படங்கள்
சூர்யபுத்ரி

சூர்யபுத்திரி 1941 ஆம் ஆண்டு வெளிவந்த தமிழ்த் திரைப்படமாகும்.  எல்லிஸ் ஆர். டங்கன் இயக்கத்தில் வெளிவந்த இத்திரைப்படத்தில்  கொத்தமங்கலம் சுப்பு உரையாடல் எழுதி நடிக்க உடன் கொத்தமங்கலம் சீனு, டி. ஆர். ராஜகுமாரி மற்றும் பலரும் நடித்திருந்தனர்.

மேற்கோள்கள் 

1941 தமிழ்த் திரைப்படங்கள்
இந்தியத் தமிழ்த் திரைப்படங்கள்
உண்மை நிகழ்வுகளைத் தழுவிய தமிழ்த் திரைப்படங்கள்
தர்மவீரன்

தர்ம வீரன் 1941 ஆம் ஆண்டு வெளிவந்த தமிழ்த் திரைப்படமாகும்.பி. சம்பத்குமார் இயக்கத்தில் வெளிவந்த இத்திரைப்படத்தில் பி. யு. சின்னப்பா, கே. கே. பெருமாள் மற்றும் பலர் நடித்திருந்தனர்.

மேற்கோள்கள்

1941 தமிழ்த் திரைப்படங்கள்
இந்தியத் தமிழ்த் திரைப்படங்கள்
பி. யு. சின்னப்பா நடித்த திரைப்படங்கள்
வனமோகினி

வனமோகினி 1941 ஆம் ஆண்டு வெளிவந்த தமிழ்த் திரைப்படமாகும். பகவானின் இயக்கத்தில் வெளிவந்த இத்திரைப்படத்தில் எம். கே. ராதா, எஸ். எஸ். கோக்கோ, கே. தவமணி தேவி மற்றும் பலர் நடித்திருந்தனர்.

இத்திரைப்படம் த ஜங்கில் பிரின்செசு என்ற ஹாலிவுட் திரைப்படத்தை ஒட்டித் தயாரிக்கப்பட்டது. இத்திரைப்படத்தில் நடித்த டொரத்தி லமூர் நடித்த பாத்திரத்தில் தவமணி தேவி அதே வகையான சாரம் அணிந்து நடித்திருந்தார். தமிழ்த் திரைப்படம் ஒன்றில் பெண்கள் இவ்வாறு அணிவது முதல் தடவையாக இருந்தது. வனமோகினி திரைப்படம் பின்னர் 1957 ஆம் ஆண்டில் அதே பெயரில் சிங்கள மொழியில் தயாரிக்கப்பட்டது.

கதைச் சுருக்கம்
அடர்ந்த காட்டுப் பிரதேசம். அங்கே குழந்தைகளுக்குச் சமான நாகரிகமல்லாத பாமரக் காட்டு மனிதர்கள் நிம்மதியாக வாழ்க்கை நடத்துகின்றனர். அவர்களின் அறியாமையைத் தனக்குச் சாதகமாக்கிக் கொண்ட பூசாரி (கே. கொளத்து மணி) கன்னிப்பெண்களைக் காளிக்குப் பலி கொடுத்து வந்தார். பல ஆண்டுகளுக்கு முன்னர் காணாமல் போன தன் மாமனைத் தேடிக்கொண்டு அரசகுமாரன் (எம். கே. ராதா) தன் படைகளுடன் அதே காட்டுக்கு வருகிறான். பூசாரியின் கொடுமைக்குப் பயந்து வனமோகினி (கே. தவமணி தேவி) என்னும் பெண் சந்துர் என்ற யானையின் உதவியுடன் குகை ஒன்றில் வசித்து வருகிறாள். அரசகுமாரன் அவளைச் சந்தித்துக் காதல் கொள்கிறான். பூசாரியின் கொடுங்கோன்மை அரசகுமாரனுக்குத் தெரிகிறது. காட்டுவாசிகளைப் பூசாரியிடம் இருந்து காப்பாற்ற நினைக்கிறான். இதையறிந்த பூசாரி அரசகுமாரனுக்குப் பல துன்பங்களை இழைத்து வனமோகினியையும் பிடித்துக் கொண்டு செல்கிறான். அரசகுமாரன் வனமோகினியைக் காப்பாற்றச் சென்று தானும் அகப்பட்டுக் கொள்கிறான். அங்கிருந்து அவன் ஒருவாறு தப்பி, தனது மாமனையும் விடுவித்து, வனமோகினியையும் திருமணம் புரிகிறான்.

பாடல்கள்
இத்திரைப்படத்தில் 10 பாடல்கள் இடம்பெற்றுள்ளன. பல பாடல்களை தவமணி தேவி பாடினார். இவற்றில் அலை மோதுதே அலை மோதுதே ஏதும் அறியாது என்மனம் என்ற தவமணி தேவியின் பாடல் அக்காலத்தில் புகழடைந்தது. இதனால் இவர் சிங்களத்துக் குயில் என அழைக்கப்பட்டார். பாடல்களை யானை வைத்தியநாதையர் இயற்றினார். பாடல்களுக்கு இசையமைத்தவர் மகாராட்டிரத்தைச் சேர்ந்த ராம் சித்தால்க்கர். இவர் பின்னர் சி. இராமச்சந்திரா என்ற பெயரில் பல படங்களுக்கு இசையமைத்துப் புகழடைந்தார்.

உயர்வோமே உல்லாசம் பெறுவோமே
அலை மோதுதே அலை மோதுதே ஏதும் அறியாது என்மனம்
விடவே மாட்டேனே நானவனை
நீந்தி நீந்தி நீராடுவேன் நானே
இனிமேல் ஏக போகம் பெறுவேன்
என்ன ஆனந்தம் ஆனந்தம் ஆனந்தமே
நித்திரை வல்லையே நிலாவும் வீணாகுமே
மாயமிதே இந்த மானில வாழ்வினில்
மாறி மாறி வருங்காலமே
நித்ய நிரந்தரி நீ எங்கள் தாய் அந்தோ

மேற்கோள்கள்

1941 தமிழ்த் திரைப்படங்கள்
இந்தியத் தமிழ்த் திரைப்படங்கள்
வேதவதி (சீதா ஜனனம்)

வேதவதி அல்லது சீதா ஜனனம் 1941 ஆம் ஆண்டு வெளிவந்த தமிழ்த் திரைப்படமாகும். டி. ஆர். ரகுநாத் இயக்கத்தில் வெளிவந்த இத்திரைப்படத்தில் எம். ஆர். கிருஷ்ணமூர்த்தி, எம். ஜி. ஆர் மற்றும் பலரும் நடித்திருந்தனர். சியாமளா பிச்சர்ஸ் தயாரிப்பில், 1941 சனவரி 11 ஆம் தேதி இப்படம் வெளியானது.

நடிகர்கள் 
இந்தத் திரைப்படத்தின் விளம்பர சுவரொட்டியில் இருந்து எடுக்கப்பட்ட பட்டியல் ஆகும்.

எம். ஆர். கிருஷ்ணமூர்த்தி - நாரதர்

ஆர். சுப்பிரமணியம்  - ராவணன்

பி. ஜி. வெங்கடேசன் - விபீஷணன்

எம். ஜி. ஆர் - இந்திரஜித்

வி. எஸ். மணி  - ராமர்/விஷ்ணு

எம். ஜி. சக்கரபாணி - ஜனகர்/குபேரன்

பி. எஸ். வீரப்பா - இந்திரன்

எஸ். நந்தரம் - யமன்

கே. எஸ். வேலாயுதம் - நந்தி/அனுமான்

என். எஸ். வேலப்பன் - நளகூபரன்

வி. ஸ்ரீனிவாச சாஸ்திரி - அக்னி

கே. ராமசாமி ஐயர் - கும்பகர்ணன்

எஸ். ராமுடு - வருணன்

பி. கோவிந்தசாமி - சிவன்

டி. வி. கிருஷ்ணசாமி - சூரியன்

பி. லக்ஷ்மணசாமி - லக்ஷ்மணன்

எம். சங்கரராமன் - வாயு

ஏ. சி. சுந்தரம் - தூதர்

கோலார் ராஜம் - மண்டோதரி

கே. தவமணி தேவி - வேதவதி/சீதா

குமாரி ருக்மணி - ரம்பை

எம். எஸ். சரோஜா - மேனகா

டி. என். சுந்தரம்மா - லட்சுமி

எம். வி. குஞ்சம்மாள் - ஊர்வசி

எம். எஸ். சுந்தராம்பாள் - திலோத்தமை

ஜி. எஸ். சரஸ்வதி - பூதேவி

வி. எஸ். கௌசல்யா - பார்வதி

விசாலாக்ஷி - சூர்ப்பனகை

ஆகாச வாணி 
என். எஸ். கிருஷ்ணன்

டி. ஏ. மதுரம்

தயாரிப்பு 
ஆரம்பகாலத்தில், மேடை நாடங்களை அடிப்படையாக கொண்டே  பெரும்பாலும் திரைப்படங்கள் தயாரிக்கப்பட்டன. பொதுவாக நாடங்களுக்கு ஒரு பிரதான தலைப்பும், உபதலைப்பும் இருப்பது வழக்கம். அதனால் தான் இப்படத்திற்கும் இருப்பெயர்கள் உள்ளன.

என். எஸ். கிருஷ்ணன் மற்றும் டி. ஏ. மதுரம் நடித்த ஆகாச வாணி என்ற நகைச்சுவை குறும்படம் இப்படத்துடன் இணைக்கப்பட்டிருந்தது.

இசை 
இத்திரைப்படத்தின் இசையை அமைத்தவர் டி. கே. ஜெயராம ஐயர் ஆவார். பாபநாசம் சிவன் மற்றும் பி. ஆர். ராஜகோபால ஐயர் பாடல்களின் வரிகளை எழுதினர்.

மேற்கோள்கள் 

1941 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். ஜி. சக்கரபாணி நடித்த திரைப்படங்கள்
எம். ஜி. ஆர். நடித்த திரைப்படங்கள்
என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
என். எஸ். கிருஷ்ணன் நடித்துள்ள திரைப்படங்கள்
அதிரூப அமராவதி

அதிரூப அமராவதி (Athiroopa Amaravathi) 1935 ஆம் ஆண்டு வெளிவந்த தமிழ்த் திரைப்படமாகும். சி. வி. ராமன் இயக்கத்தில் வெளிவந்த இத்திரைப்படத்தில் டி. என். சிவக்கொழுந்து, கே. கே. தங்கவேலு மற்றும் பலரும் நடித்திருந்தனர். ஒரு சாகசப் பயணத்தின் போது, ​​இளவரசர் அதிரூபன், இளவரசியான அமராவதியை காதலிக்கிறார் என்பது கதை.

மேற்கோள்கள்

உசாத்துணை 
Athiroopa Amaravathi 1935 - தி இந்து (ஆங்கிலம்) நாளிதழில் ராண்டார் கை எழுதிய கட்டுரை

வெளி இணைப்புகள் 
 

1935 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய சாகச திரைப்படங்கள்
குலேபகாவலி (1935 திரைப்படம்)

குலேபகாவலி 1935 ஆம் ஆண்டு வெளிவந்த தமிழ்த் திரைப்படமாகும். தமிழ்நாடு டாக்கீஸ் நிறுவனத்தினரின் தயாரிப்பில் வெளிவந்த இத்திரைப்படத்தில் வி. ஏ. செல்லப்பா, எம். எஸ். ராமச்சந்திரன் மற்றும் பலர் நடித்திருந்தனர். இப்படத்தில் மூன்று நாயகிகள் இருந்தனர்.

உசாத்துணை
சாதனைகள் படித்த தமிழ் சினிமா வரலாறு - பிலிம் நியூஸ் அனந்தன், சிவகாமி பதிப்பகம் (2004)

1935 தமிழ்த் திரைப்படங்கள்
இந்தியத் தமிழ்த் திரைப்படங்கள்